तिरुवनंतपुरम. टीम इंडिया के पूर्व फास्ट बॉलर शांतकुमारन श्रीसंथ की याचिका पर सुनवाई करते हुए केरल हाईकोर्ट ने भारतीय क्रिकेट कंट्रोल बोर्ड (बीसीसीआई) को शुक्रवार को नोटिस जारी किया। इस याचिका में श्रीसंथ ने अपने ऊपर लगे लाइफटाइम बैन को चुनौती दी है। क्लब से खेलने की मांगी अनुमति...
- श्रीसंत ने कोर्ट में केस करते हुए अपने ऊपर लगे आजीवन प्रतिबंध को हटाने और अगले महीने स्कॉटलैंड क्लब में खेलने की अनुमति देने की मांग की है।
- बीसीसीआई ने साल 2013 में आईपीएल में स्पॉट फिक्सिंग में शामिल होने के आरोप में अजीत चंदेला और अंकित चव्हाण के साथ श्रीसंत पर लाइफटाइम बैन लगा दिया था।
- पिछले महीने श्रीसंत ने सुप्रीम कोर्ट द्वारा नियुक्त प्रशासकों की समिति के प्रमुख विनोद राय को एक लेटर लिखा था, जिसमें उन्होंने न्याय की मांग करते हुए अपने ऊपर लगे प्रतिबंध को हटाने की मांग की थी।
ट्रायल कोर्ट ने रद्द कर दिए थे आरोप
- साल 2015 में दिल्ली की ट्रायल कोर्ट ने श्रीसंथ पर लगे सभी आरोपों को रद्द कर दिया था। साथ ही श्रीसंथ, अजीत चंदेला और अंकित चव्हाण समेत सभी 36 आरोपियों को बरी कर दिया था। लेकिन इसके बाद भी बीसीसीआई ने श्रीसंत पर लगे बैन को वापस नहीं लिया।
- बीसीसीआई ने स्कॉटलैंड में खेलने के लिए श्रीसंत को एनओसी देने से भी इनकार कर दिया था। इसके बाद श्रीसंथ ने बोर्ड पर तीखा हमला बोलते हुए कोर्ट का दरवाजा खटखटाया है।
- अपनी याचिका में श्रीसंथ ने कहा कि ट्रायल कोर्ट के फैसले के बाद उन्होंने बीसीसीआई से बैन हटाने की अपील की, लेकिन उसने कोई कार्रवाई नहीं की।
- श्रीसंथ को स्कॉटलैंड के ग्लेनरॉथ क्लब की ओर से खेलने का ऑफर मिला है, लेकिन बीसीसीआई की परमिशन के बिना ये पॉसिबल नहीं है। यह टूर्नामेंट अप्रैल के पहले सप्ताह में खेला जाएगा।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva